Tumelelo, yeo e ba go molaong matšatši a 30, e tla dumelela mokgopedi wa bodudi bja motšwaoswere go dula ka mo Afrika Borwa lebakanyana. Tumelelo e ka oketšwa matšatši a mangwe a 30 gape a mangwe a dikgwedi tše tharo. Ge go na le kotsi yeo e iponatšago, mohlahlobi a ka thibela tiragatšo ye e itšeng, tshepetšo, goba go šomiša motšhene goba setlabelo ka go šomiša tsebišo ya thibelo. Ga go motho yo a tlago itlhokomologa diteng tša tsebišo yeo mme e swanetše go obamelwa ka pele pele. Sekhwama sa Bokgoni - Maikemišetšo a tirelo ye ke go kgontšha dikhamphani go phihleleo ya thekenolotši ye mpsha, ditshepetšo tša tšweletšo le mebaraka gore di kaonafatše bokgoni bja tšona. Se se tla netefatša gore dikhamphani di tseba dithekenolotši tše diswa, di kgona go di fihlelela le go ikhweletša tšona go ba le phihlelelo e kaone ya mebaraka. Mmušo o ikgafile go aga setšhaba sa tlhokomelo le khutšo, seo se šireletšago basadi le bana ba bona go tšwa go dibopego ka moka tša dintwa. Mola Matšatši a 16 a Lesolo la Tlhohleletšo a thoma go tloga ka la 25 Dibatsela - 10 Manthole ngwaga o mongwe le o mongwe, dinepo tša lona di tlaleletšwa ke Lenaneo la Matšatši a matelele a ngwaga a 365 le Leano la Bosetšhaba.